Il-Kumitat Eżekuttiv tal-Partit Nazzjonalista approva 21 kandidat ieħor għall-elezzjoni ġenerali li jmiss. Dan il-grupp jiżdied mat-13-il kandidat li kienu diġà ġew approvati fil-ġimgħat li għaddew. B'hekk, it-total ta' kandidati li diġà ġew approvati għall-elezzjoni li jmiss issa hu ta' 34. F'kummenti wara din id-deċiżjoni, l-Kap tal-Partit Nazzjonalista Simon Busuttil qal "Il-Partit Nazzjonalista qiegħed jiġġedded. Jien meta lħaqt Kap tal-Partit wegħdt li se nġedded il-Partit u hekk qiegħed nagħmel. F'sena u nofs, diġà għamilna bosta bidliet, iżda se nkomplu nagħmlu aktar biex nippreżentaw alternattiva aktar ġdida u aktar effettiva." Fil-laqgħa tal-bieraħ, ġew approvati wkoll numru ta' kandidati għall-elezzjoni tal-Kunsilli Lokali li se ssir fil-11 ta' April li ġej.
Il-Partit Nazzjonalista japprova 21 kandidat ieħor għall-elezzjoni ġenerali